  Виталий Пронин Америкаысь Вашингтонын полицескийёс куспын ортчись ӵошатсконэ Удмуртиысь 7 мурт пыриське.Америкаысь Вашингтон городын ортчо дуннеысь полицейскойёслэн но тылпу кысӥсьёслэн 16-тӥ шудонъёссы. 70 странаысь спортсменъёс спортысь 61 амалъя кужымзэс эскеро.Кык арлы одӥг пол ортчись ужрадэ мыло-кыдо пырисько Удмуртиысь спортсменъёс но. Таяз учыре но отчы 7 мурт мынэмын.Ижысь патрулья но постъя службаын ужась Роман Горшенин дзюдоя ӵошатсконын зарни медаль утӥз. Удмуртиысь «Динамо» огазеяськонлэн кивалтӥсезлэн воштӥсез Алексей Киселёв Россиысь мукет эшъёсыныз ӵош пляжын волейболэн шудӥсь ветеранъёс пӧлын чемпион луиз.Капчи атлетикая ӵошатсконын но вормонъёс басьтӥзы шаерысьтымы патрулья но постъя службаын ужасьёс. 1 сюрс 500 метре бызьылонын нырысетӥ луиз Елена Наговицына, кыкетӥ - Елена Егорова.Валентина КУТУЗОВА Теги: дуннеын Удмуртия  